stanford-oval/wikipedia huggingface dataset:
พิมพ์ชนก ลือวิเศษไพบูลย์

| พิมพ์ชนก ลือวิเศษไพบูลย์ |
| --- | --- |

เกิด: 30 กันยายน พ.ศ. 2535 (32 ปี) เขตดุสิต กรุงเทพมหานคร ประเทศไทย
การศึกษา: มหาวิทยาลัยศรีนครินทรวิโรฒ
อาชีพ:  นักแสดง  นางแบบ  นักพากย์  ยูทูบเบอร์  นักธุรกิจ 
ปีปฏิบัติงาน: พ.ศ. 2546–ปัจจุบัน
ตัวแทน: ช่อง 7 (2552–2559)
ส่วนสูง: 165 cm (5 ft 5 in)
ข้อมูลยูทูบ
ช่อง: FERNZONE Channel
ปีปฏิบัติงาน: พ.ศ. 2560–ปัจจุบัน
ประเภท: วิดีโอบล็อก
จำนวนผู้ติดตาม: 462,000 
 
พิมพ์ชนก ลือวิเศษไพบูลย์ (เกิด 30 กันยายน พ.ศ. 2535) ชื่อเล่น ใบเฟิร์น เป็นนักแสดงชาวไทยเชื้อสายจีน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ โดยผลงานที่ทำให้เริ่มมีชื่อเสียงคือภาพยนตร์เรื่อง สิ่งเล็กเล็กที่เรียกว่า...รัก ในปี พ.ศ. 2553 ได้รับรางวัลนาฏราช สาขานักแสดงดาวรุ่งหญิงยอดเยี่ยม จากละครเรื่อง หลงไฟ และได้รับรางวัลนาฏราช สาขานักแสดงนำหญิงยอดเยี่ยม จากละครเรื่อง ใบไม้ที่ปลิดปลิว
ประวัติ

พิมพ์ชนก เกิดเมื่อวันพุธที่ 30 กันยายน พ.ศ. 2535 ที่กรุงเทพมหานคร เป็นบุตรสาวคนโตของครอบครัวชาวไทยเชื้อสายจีน โดยนามสกุล "ลือวิเศษไพบูลย์" เพี้ยนมาจาก "แซ่หลือ (呂)"  บิดาทำธุรกิจเกี่ยวกับการส่งออก มารดารับราชการเป็นนักสังคมสงเคราะห์ มีน้องชาย 1 คน ในวัยเด็กเธอได้รับการส่งเสริมให้เป็นนักกีฬายิมนาสติกลีลา เคยลงแข่งขันได้เหรียญรางวัลประเภททีมหลายครั้ง ขณะที่พิมพ์ชนกเรียนอยู่ชั้นประถมปีที่ 6 มีทีมงานโมเดลลิ่งที่กำลังค้นหานักแสดงเด็กหน้าใหม่ได้มาพบเข้าที่สนามฝึกซ้อม จึงได้ชักชวนให้มาถ่ายโฆษณารองเท้านักเรียนยี่ห้อหนึ่ง และเป็นจุดเริ่มต้นของการเข้าสู่วงการบันเทิงเป็นครั้งแรก เธอสำเร็จการศึกษาระดับประถมศึกษาจาก โรงเรียนมีนประสาทวิทยา และ โรงเรียนเทพอักษร ระดับมัธยมศึกษาจาก โรงเรียนนวมินทราชินูทิศ เตรียมอุดมศึกษาน้อมเกล้า และสำเร็จ​การศึกษา​ระดับปริญญาตรีจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ
ผลงาน > ผลงานภาพยนตร์

ก่อนมีชื่อเสียง เธอเป็นนักแสดงสมทบในภาพยนตร์ไทยมาแล้วหลายเรื่อง เช่น ภาพยนตร์สั้นเฉลิมพระเกียรติ แด่พระผู้ทรงธรรม ตอนทะเลของก้อย, ภาพยนตร์ 5 หัวใจฮีโร่, อนึ่ง คิดถึงเป็นอย่างยิ่ง, และ ที่ออกฉายในเดือนมีนาคม พ.ศ. 2552 ต่อมาจากการเป็นนักแสดงนำในภาพยนตร์ไทยเรื่อง สิ่งเล็กเล็กที่เรียกว่า...รัก เข้าฉายเมื่อวันที่ 12 สิงหาคม พ.ศ. 2553 ทำให้พิมพ์ชนกมีชื่อเสียงเป็นอย่างมาก เนื่องจากความสามารถในการแสดงของพิมพ์ชนกที่ทำให้ผู้ชมมีความรู้สึกร่วมและคล้อยตามไปกับตัวละครที่แสดงได้เป็นอย่างดี ส่วนผลงานภาพยนตร์ของพิมพ์ชนกเรื่องต่อไป คือ โคตรสู้ โคตรโส ฉายในเดือนธันวาคม พ.ศ. 2553 และเลิฟซัมเมอร์ รักตะลอนออนเดอะบีช ฉายเมื่อตุลาคมปี 2554
เธอร่วมเดินทางไปโปรโมตภาพยนตร์ สิ่งเล็กเล็กที่เรียกว่า...รัก ที่ประเทศจีนเมื่อต้นเดือนมิถุนายน ซึ่งเป็นที่สนใจกับสื่อและแฟนคลับชื่นชอบภาพยนตร์เรื่องนี้และให้การต้อนรับพิมพ์ชนกเป็นอย่างมาก กระแสภาพยนตร์ยังทำให้เธอมีโอกาสได้ร่วมแสดงรับเชิญในภาพยนตร์สัญชาติฟิลิปปินส์ เรื่อง Suddenly It's Magic ที่เข้าฉายในฟิลิปปินส์ปลายเดือนตุลาคม 2555
| ภาพยนตร์> ปี พ.ศ. | ภาพยนตร์> เรื่อง | ภาพยนตร์> บทบาท | ภาพยนตร์>  | ภาพยนตร์>  |
| --- | --- | --- | --- | --- |
| 2546 | ​นายอโศกกับ น.ส.เพลินจิต​ | อ้อน (วัยเด็ก) |  |  |
| 2552 | ​5 หัวใจฮีโร่ | บูรู (วัยเด็ก) |  |  |
| 2552 | ​อนึ่ง คิดถึงเป็นอย่างยิ่ง | นุ่น |  |  |
| 2553 | ​สิ่งเล็กเล็กที่เรียกว่า...รัก | น้ำ |  |  |
| 2553 | ​โคตรสู้ โคตรโส | ใบเฟิร์น |  |  |
| 2557 | ​ตายโหง ตายเฮี้ยน   ​ตอน  รถตู้ “ตกทางด่วน”​ | แอ๊นท์ |  |  |
| 2558 | ​2538 อัลเทอร์มาจีบ | ส้ม |  |  |
| 2562 | ​Friend Zone ระวัง..สิ้นสุดทางเพื่อน | กิ๊ง |  |  |
| 2563 | ​อ้าย..คนหล่อลวง | อินา |  |  |
| 2565 | ​เอไอหัวใจโอเวอร์โหลด | ลาน่า |  |  |
ผลงาน > ผลงานละครโทรทัศน์ซีรีส์

พิมพ์ชนกมีผลงานครั้งแรกโดยรับบทนักแสดงสมทบในละครเรื่องทะเลสาบสีเลือด ออกอากาศที่สถานีโทรทัศน์ไอทีวี ช่วงเดือนมกราคม พ.ศ. 2550 ต่อมา พิมพ์ชนกได้ทำสัญญาเข้าสังกัดสถานีโทรทัศน์สีกองทัพบกช่อง 7 มีระยะเวลา 7 ปี เริ่มจากปลายปี พ.ศ. 2552
ผลงานละคร/ซีรีส์
| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2550 | ทะเลสาปสีเลือด | นุช | ไอทีวี |
| 2553 | วัยป่วนก๊วนล่าฝัน  | น้อยหน่า | ช่อง7 |
| 2553 | นักสู้พันธุ์ข้าวเหนียว | มะลิ | ช่อง7 |
| 2553 | ลูกโขน | รำไทย | ช่อง7 |
| 2554 | รักพระเจ้าอยู่หัว   เรื่อง แผ่นดินมหัศจรรย์ | หวาน | ช่อง7 |
| 2554 | ​มนต์รักแม่น้ำมูล​ | คำหล้า | ช่อง7 |
| 2555 | อสูรน้อยในตะเกียงแก้ว | แม่มดแนนนี่ | ช่อง7 |
| 2556 | ลูกไม้หลากสี | สุตาภัญ (ตาร์)​ | ช่อง7 |
| 2557 | คุณผีที่รัก  | น้ำมนต์ | ช่อง7 |
| 2559 | บัลลังก์หงส์ | จอมขวัญ ลีลาวัฒนชัย (จ๋อม) / มิสโจว | ช่อง7 |
| 2560 | Club Friday the Series 8 รักแท้...มีหรือไม่มีจริง   ตอน รักแท้หรือแค่...สงสาร | อาย | จีเอ็มเอ็ม 25 |
| 2560 | Slam Dance ทุ่มฝันสนั่นฟลอร์ | ฟาง | ช่องวัน 31 |
| 2560 | หลงไฟ | ก้านแก้ว สิขานล (ก้าน) | จีเอ็มเอ็ม 25 |
| 2561 | Beauty Boy ผู้ชายขายสวย | เมษ | ช่อง 3 เอสดี |
| 2561 | ยุทธการปราบนางมาร | รัมภาภัสร์ (รัมภา) | จีเอ็มเอ็ม 25 |
| 2562 | Secret Garden อลเวงสลับร่าง | วีนา | ทรูโฟร์ยู |
| 2562 | ใบไม้ที่ปลิดปลิว | นิรา คงสวัสดิ์ / ชนันธวัช สิริวัฒน์ (หลังศัลยกรรม) | ช่องวัน 31 |
| 2562 | เจ้าหญิงเม็ดทราย | กชนิภา (กช) | จีเอ็มเอ็ม 25 |
| 2562 | My Dear Warrior มหัศจรรย์รักข้ามกระดาษ | สกาย | ทรูโฟร์ยู |
| 2564 | 46วันฉันจะพังงานวิวาห์ | ศศินิภา เชี่ยวชาญกิจ (หญิงหญิง) | จีเอ็มเอ็ม 25 |
| 2565 | สร้อยสะบันงา | หม่อมสร้อยสะบันงา (หม่อมงาม) / สร้อยสะบันงา​ วงศ์โกสุม (งาม) | ช่อง 3 เอชดี |
| 2565 | สิเน่หาส่าหรี | นวลเนื้อแก้ว นรากุล | ช่องวัน 31 |
| 2567 | Beauty Newbie หัวใจไม่มีปลอม | หลิว | จีเอ็มเอ็ม 25 |
| 2567 | ทองประกายแสด | ทองดี บุญพูลทรัพย์ / ทองประกาย จรัสฤดี (ทอง) | ช่องวัน 31 |
| 2567 | ​ทิชา​ | อู่ยี่ / ทิชา อินศลี | ช่องวัน 31 |
ผลงาน > ผลงานเพลง

2553 เพลงประกอบละคร วัยป่วนก๊วนล่าฝัน
เพลง เพราะเธอ
เพลง การเดินทางที่แสนไกล (รวมนักแสดง)
2555 เพลงประกอบละคร "อสูรน้อยในตะเกียงแก้ว"
เพลง เสกรัก...ให้เธอได้รู้ (ร่วมกับ อัญรินทร์ ธีราธนันพัฒน์)
2556 เพลงประกอบละคร "ลูกไม้หลากสี"
เพลง ขอบคุณที่รักกัน (ร่วมกับ โตนนท์, มิก, สเตฟานี่)
2558 เพลงประกอบภาพยนตร์ 2538 อัลเทอร์มาจีบ
เพลง สายตา
2559 เพลงประกอบละคร "บัลลังก์หงส์"
เพลง สัญญาจากหัวใจ (ใบเฟิร์นร้อง)
ผลงาน > ผลงานมิวสิควีดีโอ

2547 เพลง น้ำลาย ของ ซิลลี่ ฟูลส์​
2549 เพลง เรื่องธรรมดา ของ เจมส์ เรืองศักดิ์​
2549 เพลง เรารักแม่ ของ รวมศิลปินอาร์เอส
2549 เพลง 14 อีกครั้ง ของ เสก โลโซ​
2552 เพลง เจ็บหัวใจ ของ เสก โลโซ​
2552 เพลง เพลงนี้ ของ สิงโต เดอะสตาร์​
2553 เพลง สิ่งเล็กๆที่เรียกว่ารัก ของ ธนกฤต พานิชวิทย์​
2555 เพลง บาลาชู บาชู / เสกรัก...ให้เธอได้รู้ (ประกอบละคร อสูรน้อยในตะเกียงแก้ว)
2556 เพลง พระราชาเป็นประมุขของประชาชน เพลงเทิดพระเกียรติ "ในหลวง" (รวมนักแสดงช่อง 7​)
2558 เพลง สายตา (ประกอบภาพยนตร์ 2538 อัลเทอร์มาจีบ)
2559 เพลง สัญญาจากหัวใจ (ประกอบละคร บัลลังก์หงส์)
2560 เพลง จีบ… (May I) ของ แหนม รณเดช​
2560 เพลง จะมีวันของฉันไหม ของ นิว​จิ๋ว​ (ประกอบละคร หลงไฟ​)
2561​ เพลง​ คิดถึงจัง (มาหาหน่อย)​ ของ​ โอ๊ต ปราโมทย์​
2562​ เพลง Sexy Sexy​ ของ Lipta​ feat. OG-Anic ฟังเพลง
2562​ เพลง​ เรา​ ของ​ Cocktail
2562 เพลง All For Love (ใจให้ไป)
2563​ เพลง​ วิ้งเนียนเด้ง​ Baifern​ x​ Ing On
2564​ เพลง​ แป๊บ (Please) URBOYTJ​ x​ อิงอร
2564​ เพลง​ Chin Up  ทอม​ อิศรา​ x​ ลูกหว้า​ พิจิกา​ x​ SENKA
ผลงาน > ผลงานคอนเสิร์ต

J ADRENALINE 360 CONCERT (2019) ศิลปิน เจ เจตริน
ผลงาน > ผลงานพากย์เสียง

พากย์เสียงเกม ROV สกิน Sacred Sentinel Arum (2019)
พากย์เสียงภาษาไทยตัวละคร "มู่หลาน" ในภาพยนตร์ Mulan (2020)
ผลงาน > ผลงานพิธีกร

ออนไลน์
พ.ศ. 2564 : FERNZONE EP.1 ทุกวันเสาร์ เว้นเสาร์เวลาเที่ยงตรง ทางช่อง YouTuber:FERNZONE Channel คู่กับ คุณเฟิร์น เป็นผู้จัดการของใบเฟิร์น
แหล่งข้อมูลอื่น

พิมพ์ชนก ลือวิเศษไพบูลย์ ที่เฟซบุ๊ก
พิมพ์ชนก ลือวิเศษไพบูลย์ ที่อินสตาแกรม
พิมพ์ชนก ลือวิเศษไพบูลย์ ที่เอกซ์ (ทวิตเตอร์)
พิมพ์ชนก ลือวิเศษไพบูลย์ ที่ติ๊กต็อก
| ด ค กรางวัลชมรมวิจารณ์บันเทิง สาขานักแสดงนำหญิงยอดเยี่ยม |
| --- | --- |
2533–2540:  จินตหรา สุขพัฒน์ (2533)  ปวีณา ชารีฟสกุล (2534)  จินตหรา สุขพัฒน์ (2535)  จันจิรา จูแจ้ง (2536)  จินตหรา สุขพัฒน์ (2537)  เฟย์ อัศเวศน์ (2540) 
2541–2551:  อมิตา ทาทายัง (2541)  ลลิตา ปัญโญภาส (2542)  จินตหรา สุขพัฒน์ (2543)  สิริยากร พุกกะเวส (2544)  อริศรา วงษ์ชาลี (2545)  สินิทธา บุญยศักดิ์ (2546)  แอน ทองประสม (2547)  วรนุช วงษ์สวรรค์ (2548)  ณัฐฐาวีรนุช ทองมี (2549)  สินจัย เปล่งพานิช (2550)  อัญชลี สายสุนทร (2551) 
2552–2562:  ศิริน หอวัง (2552)  เฌอมาลย์ บุญยศักดิ์ (2553)  หนึ่งธิดา โสภณ (2553)  ปิยธิดา วรมุสิก (2554)  เพ็ญพักตร์ ศิริกุล (2555)  คีรติ มหาพฤกษ์พงศ์ (2556)  พัชชา พูนพิริยะ (2556)  สุชาร์ มานะยิ่ง (2557)  ดาวิกา โฮร์เน่ (2558)  ดาวิกา โฮร์เน่ (2559)  ชุติมณฑน์ จึงเจริญสุขยิ่ง (2560)  ชญานิษฐ์ ชาญสง่าเวช (2561)  เจนนิษฐ์ โอ่ประเสริฐ (2562) 
2563–2573:  พิมพ์ชนก ลือวิเศษไพบูลย์ (2563)  นริลญา กุลมงคลเพชร (2564)  เขมนิจ จามิกรณ์ (2565) 
| ด ค กรางวัลนาฏราช สาขานักแสดงนำหญิงยอดเยี่ยม |
| --- | --- |
2552–2562:  แอน ทองประสม (2552)  เฌอมาลย์ บุญยศักดิ์ (2553)  อารยา เอ ฮาร์เก็ต (2554)  ศิรพันธ์ วัฒนจินดา (2555)  วรนุช ภิรมย์ภักดี (2556)  แอน ทองประสม (2557)  รัดเกล้า อามระดิษ (2558)  ณฐพร เตมีรักษ์ (2559)  ลลิตา ปัญโญภาส (2560)  ราณี แคมเปน (2561)  พิมพ์ชนก ลือวิเศษไพบูลย์ (2562) 
2563–2573:  สุวนันท์ ปุณณกันต์ (2563)  ดาวิกา โฮร์เน่ (2564)  อุรัสยา เสปอร์บันด์ (2565)  แอน ทองประสม (2566) 
| ด ค กรางวัลโทรทัศน์ทองคำ สาขานักแสดงนำหญิงดีเด่น |
| --- | --- |
2529–2540:  นาถยา แดงบุหงา (2529)  อภิรดี ภวภูตานนท์ (2530)  อภิรดี ภวภูตานนท์ (2531)  ปรียานุช ปานประดับ (2532)  ชไมพร จตุรภุช (2533)  จินตหรา สุขพัฒน์ (2534)  มาช่า วัฒนพานิช (2535)  จันจิรา จูแจ้ง (2536)  สินจัย เปล่งพานิช (2537)  จารุณี สุขสวัสดิ์ (2538)  ลลิตา ปัญโญภาส (2539)  แอน ทองประสม (2540) 
2541–2551:  จริยา แอนโฟเน่ (2541)  แอน ทองประสม (2542)  มาช่า วัฒนพานิช (2543)  พรชิตา ณ สงขลา (2544)  ซอนย่า คูลิ่ง (2545)  จริยา แอนโฟเน่ (2546)  วรนุช วงษ์สวรรค์ (2547)  ศิริลักษณ์ ผ่องโชค (2548)  ลลิตา ศศิประภา (2549)  ทักษอร ภักดิ์สุขเจริญ (2550)  อารยา เอ ฮาร์เก็ต (2551) 
2552–2562:  แอน ทองประสม (2552)  เฌอมาลย์ บุญยศักดิ์ (2553)  อารยา เอ ฮาร์เก็ต (2554)  ศิรพันธ์ วัฒนจินดา (2555)  ณฐพร เตมีรักษ์ (2556)  จีรนันท์ มะโนแจ่ม (2557)  พิยดา จุฑารัตนกุล (2558)  ณฐพร เตมีรักษ์ (2559)  อุรัสยา เสปอร์บันด์ (2560)  ราณี แคมเปน (2561)  ใหม่ เจริญปุระ (2562) 
2563–2573:  คริส หอวัง (2563)  เมลดา สุศรี (2564)  พิมพ์ชนก ลือวิเศษไพบูลย์ (2565)  แอน ทองประสม (2566)
วีเอฟเอ-31

| ฝูงบินขับไล่โจมตีที่ 31 |
| --- | --- |
เครื่องหมายวีเอฟเอ-31
ประจำการ: 1 กรกฎาคม 1935; 89 ปีก่อน (1935-07-01)
ขึ้นต่อ:  สหรัฐ
เหล่า:  กองทัพเรือสหรัฐ
รูปแบบ: เครื่องบินรบ/โจมตี
บทบาท: การสนับสนุนทางอากาศโดยใกล้ชิด ภารกิจขัดขวางทางอากาศ การลาดตระเวนทางอากาศ
ขึ้นกับ: ฝูงบินยุทธการที่ 11
กองบัญชาการ: สถานีอากาศยานกองทัพเรือโอเชียนา
สมญา: "ทอมแคทเตอส์"
คำขวัญ: เราได้รับของเราในเวลากลางคืน
สีหน่วย: เหลืองและดำ
สัญลักษณ์นำโชค: แมวเฟลิกซ์
ปฏิบัติการสำคัญ: สงครามโลกครั้งที่สอง สงครามเกาหลี สงครามเวียดนาม ปฏิบัติการเฝ้าระวังตอนใต้ สงครามอิรัก ปฏิบัติการเสรีภาพยั่งยืน
Aircraft flown
Fighter: เอฟ3เอฟ เอฟ4เอฟ ไวลด์แคท เอฟ6เอฟ เฮลแคท เอฟ9เอฟ แพนเธอร์ เอฟ2เอช แบนชี เอฟ3เอช เดมอน เอฟ-4 แฟนทอม 2 เอฟ-14 ทอมแคท เอฟ/เอ-18อี/เอฟ ซูเปอร์ฮอร์เน็ท
วีเอฟเอ-31 (อังกฤษ: VFA-31) หรือ ฝูงบินขับไล่โจมตีที่ 31 (อังกฤษ: Strike Fighter Squadron 31) เป็นที่รู้จักในฐานะทอมแคทเตอส์ สัญญาณเรียก "เฟลิกซ์" ฝูงบินขับไล่โจมตีของกองทัพเรือสหรัฐ ประจำการอยู่ที่สถานีอากาศยานกองทัพเรือโอเชียนา ซึ่งทำการบินเอฟ/เอ-18อี/เอฟ ซูเปอร์ฮอร์เน็ท ทอมแคทเตอส์เป็นฝูงบินรบโจมตีแห่งกองทัพเรือที่เก่าแก่เป็นอันดับสองซึ่งยังปฏิบัติการอยู่ในปัจจุบัน
เครื่องหมายและนามสมญาของฝูงบิน

ฝูงบินนี้แต่เดิมเป็นที่รู้จักในฐานะชูตติงสตาส์ ฝูงบิน "แมวเฟลิกซ์" เดิมคือวีเอฟ-3 หลังจากยุทธนาวีที่มิดเวย์ วีเอฟ-3 และวีเอฟ-6 ได้สลับสับเปลี่ยนการเรียกขานในวันที่ 15 กรกฎาคม ค.ศ. 1943 ส่งผลให้เกิดการโต้เถียงกันเป็นเวลาสามปีในฐานะฝูงบินที่เป็นเจ้าของชื่อเฟลิกซ์และตราสัญลักษณ์จนกระทั่งวีเอฟ-3 ได้รับการกำหนดใหม่เป็นวีเอฟ-3เอ ในวันที่ 15 พฤศจิกายน ค.ศ. 1946 และได้รับการอนุมัติอย่างเป็นทางการที่จะนำแมวเฟลิกซ์มาใช้โดยเสนาธิการทหารเรือ (ซีเอ็นโอ)  วีเอฟ-3เอ จึงได้รับการกำหนดใหม่เป็นวีเอฟ-31 ในวันที่ 7 สิงหาคม ค.ศ. 1948
สัญลักษณ์และตัวนำโชคเป็นแมวเฟลิกซ์ ตัวการ์ตูนที่มีชื่อเสียง ที่กำลังวิ่งไปกับลูกระเบิดสีดำทรงกลมขนาดใหญ่พร้อมสายชนวนจุดไฟ รอบวงสีเหลืองและเค้าโครงจะได้รับการลบออกจากอากาศยานและดาวสี่ดวงตรงปลายวงได้รับการเพิ่มเข้ามา สัญลักษณ์นี้สามารถเห็นได้บนลำตัวของอากาศยานเหนือปีก
นักบินที่มีชื่อเสียงหลายคนบินไปกับสัญลักษณ์เฟลิกซ์บนไหล่ของพวกเขา รวมถึงชาลส์ ลินด์เบิร์ก และบุช โอแฮร์
ทั้งนี้ สมญาทอมแคทเตอส์ ได้รับการนำมาใช้ในปี ค.ศ. 1948
ประวัติ

มีสองฝูงบินของกองทัพเรือสหรัฐที่ได้มีการเรียกขานว่าวีเอฟ-31 โดยฝูงบินแรกที่ได้รับการเรียกขานว่าวีเอฟ-31 มีอยู่ตั้งแต่พฤษภาคม ค.ศ. 1943 ถึงตุลาคม ค.ศ. 1945 และไม่เกี่ยวข้องกับเรื่องของบทความนี้ ส่วนฝูงบินวีเอฟ-31 ที่สองมีพื้นเพโดยตรงต่อวีเอฟเอ-31 ปัจจุบัน ด้วยสมญา "ทอมแคทเตอส์"
ประวัติ > ปีแรก ๆ

วีเอฟเอ-31 ได้รับการก่อตั้งขึ้นในฐานะวีเอฟ-1บี เมื่อวันที่ 1 กรกฎาคม ค.ศ. 1935 โดยทำการบินเอฟ4บี ทำให้มันเป็นฝูงบินกองทัพเรือสหรัฐที่เก่าแก่ที่สุดเป็นอันดับสองรองจากวีเอฟเอ-14 ซึ่งแต่เดิมก่อตั้งขึ้นในปี ค.ศ. 1919
ดูเพิ่ม

การบินนาวี
แหล่งข้อมูลอื่น

VF-31 in WW II (1943-1945)
Official VF-31 Web Site เก็บถาวร 2019-03-26 ที่ เวย์แบ็กแมชชีน
VF-31 History
Fighter Squadron THREE ONE (VF-31) Tomcatters
TR Traps Last Tomcat from Combat Mission
Last Cats Standing, Fence Check Aviation Photography เก็บถาวร 2006-12-01 ที่ เวย์แบ็กแมชชีน
Tony Holmes (2005). US Navy F-14 Tomcat Units of Operation Iraqi Freedom, Osprey Publishing Limited.
U.S. Navy Retires 'Top Gun' Jets
VFA-31 Tomcatters F/A-18E (AJ-110) เก็บถาวร 2009-03-29 ที่ เวย์แบ็กแมชชีน
Tomcat Squadron Earns Arleigh Burke Award
Timmeh!'s VFA-31 Tomcatters pictures
VFA-31 STRIKE FIGHTER SQUADRON THREE ONE Official Website เก็บถาวร 2019-03-26 ที่ เวย์แบ็กแมชชีน
แหล่งข้อมูลอื่น > คลิปวิดีโอ

A candid music video recorded by VF-31's F-14 pilot tanking for the last time with a KC-135, titled "Boom Operator" ที่ยูทูบ, recorded 7 February 2006 and accessed 1 February 2009.
วีเอฟ-6 เอฟ3เอฟ-2 ในปลายคริสต์ทศวรรษ 1930
ฮุมาตัดดิยาร

| --- | --- |
حُمَاةَ الدِّيَارِ

เพลงชาติของซีเรีย
เนื้อร้อง: เคาะลีล มัรดัม เบ็ก, 1936
ทำนอง: มุฮัมมัด ฟลัยฟิล, 1936
รับไปใช้: 1938
รับไปใช้ใหม่: 1961
เลิกใช้: 1958, 2024/ 2025 (ชั่วคราว)
ก่อนหน้า: วัลลอฮ์ซะมานยาซิลาฮีและซูริยายาษาตุลมัจญ์ดี

ตัวอย่างเสียง
ฉบับบรรเลงโดย U.S. Navy Band (หนึ่งบท)ไฟล์ ช่วยเหลือ
 
เพลงชาติซีเรียมีชื่อว่า ฮุมาตัดดิยาร (อาหรับ: حُمَاةَ الدِّيَارِ, แปลตรงตัว 'ผู้พิทักษ์มาตุภูมิ'; ซีรีแอก: ܢܛܘܪ̈ܝ ܐܬ݂ܪܘ̈ܬ݂ܐ) ประพันธ์คำร้องโดยเคาะลีล มัรดัม เบ็ก ทำนองโดยอะฮ์มัด ซาลิม ฟลัยฟิล และมุฮัมมัด ฟลัยฟิล ซึ่งเป็นผู้ประพันธ์ทำนองเพลงเมาฏินี (Mawtini) อันเป็นเพลงชาติปาเลสไตน์อย่างไม่เป็นทางการใน พ.ศ. 2479 และเพลงพื้นเมืองอาหรับอื่น ๆ อีกหลายเพลง
เพลงนี้เริ่มใช้เมื่อ พ.ศ. 2478 และเลิกใช้เป็นการใช้ชั่วคราวเมื่อซีเรียเข้าเป็นส่วนหนึ่งของสหสาธารณรัฐอาหรับร่วมกับประเทศอียิปต์ในปี พ.ศ. 2501 ในช่วงเวลาดังกล่าวได้มีการรวมบทเพลงนี้เข้ากับเพลงซะลามอัฟฟานดินาร์ (เพลงชาติราชอาณาจักรอียิปต์) เพื่อใช้เป็นเพลงชาติสหสาธารณรัฐอาหรับ  ภายหลังเมื่อซีเรียแยกตัวจากสหภาพดังกล่าวในปี พ.ศ. 2504 เพลงฮุมาฮ์อัดดิยารจึงได้กลับมาใช้เป็นเพลงชาติซีเรียอีกครั้งอย่างสมบูรณ์ และเลิกใช้อีกครั้งหลังจากกลุ่มกบฏซีเรียสามารถโค่นล้มอดีตประธานาธิบดีบัชชาร อัลอะซัด ไว้ได้สำเร็จ ในปี พ.ศ. 2567 และสามารถยึดกรุงดามัสกัสไว้ได้สำเร็จ และจัดตั้งรัฐบาลเปลี่ยนผ่านซีเรีย เมื่อวันที่ 9 ธันวาคม พ.ศ. 2567
เนื้อหาของเพลงชาติ > ภาษาอาหรับ

| อักษรอาหรับ | อักษรโรมัน (EALL) | สัทอักษรสากล |
| --- | --- | --- |
| ١  حُـمَاةَ الـدِّيَارِ عَلَيْكُمْ سَـلَامْ  أَبَتْ أَنْ تَـذِلَّ النُّفُـوْسُ الْكِرَام  عَـرِيْنُ الْعُرُوْبَةِ بَيْتٌ حَـرَام  وَعَرْشُ الشُّمُوْسِ حِمَىً لَّا يُضَامْ    𝄇 رُبُوْعُ الشَّـآمِ بُـرُوْجُ الْعَـلَا   تُحَاكِي السَّـمَاءَ بِعَـالِي السَّـنَا 𝄆   فَأَرْضٌ زَهَتْ بِالشُّمُوْسِ الْوِضَا  سَـمَاءٌ لَعَمْـرُكَ أَوْ كَالسَّـمَا    ٢  رَفِيْـفُ الْأَمَانِيْ وَخَفْـقُ الْفُؤادْ  عَـلٰى عَـلَمٍ ضَمَّ شَـمْلَ الْبِلَادْ  أَمَا فِيْهِ مِنْ كُـلِّ عَـيْنٍ سَـوَادْ  وَمِـنْ دَمِ كُـلِّ شَـهِيْدٍ مِـدَادْ؟    𝄇 نُفُـوْسٌ أُبَـاةٌ وَمَـاضٍ مَجِيْـد  وَرُوْحُ الْأَضَاحِيْ رَقِيْبٌ عَـتِيْد 𝄆  فَمِـنَّا الْوَلِيْـدُ وَ مِـنَّا الرَّشِـيْد  فَلِـمْ لَا نَسُـوْدُ وَلِمْ لَا نَشِيْد؟ | I  Ḥumāt ad-diyāri ʿalaykum salām  ʾAbat ʾan taḏilla n-nufūsu l-kirām  ʿArīnu l-ʿurūbati baytun ḥarām  Wa-ʿaršu š-šumūsi ḥiman lā yuḍām    𝄆 Rubūʿu š-šaʾāmi burūju l-ʿalā  Tuḥākī s-samāʾa bi-ʿālī s-sanā 𝄇  Fa-ʾarḍun zahat bi-š-šumūsi l-wiḍā  Samāʾun la-ʿamruka ʾaw ka-s-samā    II  Rafīfu l-ʾamānī wa-xafqu l-fuʾād  ʿAla ʿalamin ḍamma šamla l-bilād  ʾAmā fīhi min kulli ʿaynin sawād  Wa-min dami kulli šahīdin midād?    𝄆 Nufūsun ʾubātun wa-māḍin majīd  Wa-rūḥu l-ʾaḍāḥī raqībun ʿatīd 𝄇  Fa-minnā l-Walīdu wa-minnā r-Rashīd  Fa-lim lā nasūdu wa-lim lā nashīd? | 1  [ħʊ.mæːt æd.di.jæː.ri ʕɑ.læj.kʊm sæ.læːm]  [ʔæ.bæt ʔæn tæ.ðɪl.læ‿n.nʊ.fuː.sʊ‿l.ki.rɑːm]  [ʕɑ.riː.nʊ‿l.ʕʊ.ruː.bæ.ti bæj.tʊn ħɑ.rɑːm]  [wɑ ʕɑr.ʃʊ‿ʃ.ʃʊ.muː.sɪ ħɪ.mæn læː jʊ.dˤɑːm]    𝄆 [rʊ.buː.ʕʊ‿ʃ.ʃæ.ʔæː.mi bʊ.ruː.ʒʊ.l‿ʕɑ.læː]  [tʊ.ħæː.kiː‿s.sæ.mæː.ʔæ bɪ.ʕɑː.liː‿s.sæ.næː] 𝄇  [fɑ.ʔɑr.dˤʊn zæ.hæt bɪʃ.ʃʊ.muː.sɪ‿l.wɪ.dˤɑ]  [sæ.mæː.ʔʊn læ.ʕɑm.ru.kæ ʔæw kæ‿s.sæ.mæː]    2  [rɑ.fiː.fʊ‿l.ʔæ.mæː.ni wɑ χɑf.qʊ‿l.fu.ʔæːd]  [ʕɑ.læː ʕɑ.læ.mɪn dˤɑm.mæ ʃæm.læ‿l.bi.læːd]  [ʔæ.mæː fiː.hi mɪn kʊl.lɪ ʕɑj.nɪn sæ.wæːd]  [wæ mɪn dæ.mi kʊl.li ʃæ.hiː.dɪn mi.dæːd]    𝄆 [nʊ.fuː.sʊn ʔu.bæː.tʊn wɑ mɑː.dˤɪn mæ.ʒiːd]  [wɑ ruː.hʊ‿l.ʔɑ.dˤɑː.ħɪ rɑ.qɪː.bʊn ʕɑ.tiːd] 𝄇  [fæ.mɪn.næː‿l.wæ.liː.du wæ mɪn.næː‿r.ræ.ʃiːd]  [fæ.lɪm læː næ.suː.du wæ lɪm læː næ.ʃiːd] |
เนื้อหาของเพลงชาติ > ภาษาซีรีแอก

| อักษรซีรีแอก | ทับศัพท์ |
| --- | --- |
ܐ  ܓܢܱܬܪܱܝ ܱܬܪܱܽܬ ܫܠܱܡ ܓܠܷܟܢ  ܠܟܺܠܺ ܢܱܦܫܗ ܝܱܩܽܪܽܬ ܕܢܣܓܪܽܢ  ܡܱܪܒܱܽܓܬ ܓܱܪܒܽܬܽ ܒܱܝܬܝ ܗܗܪܡܽ  ܘܱ-ܓܪܣܽ ܕܫܡܫܗ ܒܝܬܽ ܟܱܤܱ ܠܽ ܢܬܬܱܠܱܡ    𝄇 ܪܒܓܱܬܽ ܕ-ܣܘܪܝܐ ܡܟܕܠܗ ܢܢ ܕܪܱܡܽ  ܒܱܡܓܱܠܝܽܬ ܗܕܪܽ ܢܬܕܱܡܝܽܢ ܠܫܡܱܝܽ 𝄆  ܬܪܽ ܕܢ ܙ-ܗܺ ܒܫܡܫܗ ܢܱܗܪܬܽ  ܫܡܱܝܽ ܗܽܒܗܱܝܟ ܱܘ ܱܟܡ ܕܫܡܱܝܽ!    ܒ  ܪܽܗܽܦܽܬ ܤܱܟܗ ܘܱܪܦܽܗܽ ܕܠܒܽ  ܓܷܠܺ ܢܫܽ ܕܠܱܡܕ ܟܢܫܝܽ ܕܱܬܪܱܬܽ  ܠܝܬ ܒܗ ܟܷܝ ܡܷܢ ܟܽܠ ܓܱܝܢܢ ܱܘ ܟܽܡܬܽ  ܘܠܬ ܒܗ ܱܪܱܡܷܢ ܕܡܽ ܕܱܽܟܽܠ ܣܱܗܕܢ ܕܝܬܽ?    𝄇 ܢܱܦܫܽܬܽ ܪܽܡܽܬܽ ܱܓܒܪܽ ܢܱܣܺܗܽ  ܘܪܗܽ ܕܱܓܠܱܬܽ ܪܩܒܱܘ ܱܬܺܕܽ 𝄆  ܕܬ ܡܺܢܱܢ ܱܠ-ܘܱܠܺܕ ܱܬܒ ܱܬ ܱܪ-ܪܱܫܺܕ  ܠܽܡܽ ܟܷܝ ܠܽ ܢܫܬܱܠܱܬ ܘܱܠܡܽ ܠܽ ܢܱܩܷܝܡ?: 1  gnǎtrǎy ǎtrăūt šlǎm glěkn  Ikīlī nǎpšh yǎqūrūt dnsgrun  mărbăūgt gǎrbūtū bǎyty hhrmū  wǎ-grsū dšmšh bytū kăsă lū nttǎlăm    𝄆 rbgǎtū d-š'ām mkdlh nn drǎmū  bămgǎlyūt hdrū ntdămyūn Išmǎyū 𝄇  trū dn z-hi bšmšh nǎhrtū  šmǎyū hūbhǎyk ǎw ǎkm dšmǎyū!    2  rūhūpūt sǎkh wǎrpūhū dlbū  gělī nšū dlǎmd knšyū dătrǎtū  lyt bh key měn kūl gǎynn ǎw kūmtū  wlt bh ărăměn dmū dăūkūl sǎhdn dytū?    𝄆 nǎpšūtū rūmūtū ǎgbrū năsīhū  wrhu dǎglǎtū rqbǎw ǎtīdū 𝄇  dt minǎn ǎl-wǎlīd ǎtb ǎt ǎr-rǎšīd  lūmū key lū nštălăt wǎlmū lū năqĕym?
เนื้อหาของเพลงชาติ > แปลไทย

เหล่าผู้พิทักษ์มาตุภูมิทั้งหลาย ขอความสันติสุขจงมีแก่ท่าน

จิตวิญญาณอันภาคภูมิของเรา จักไม่มีวันดับมอดลง

ถิ่นพำนักแห่งชาวอาหรับ คือสถานที่คุ้มภัยอันศักดิ์สิทธิ์

ดั่งบัลลังก์แห่งดวงดาว จะพิทักษ์ไว้มิให้ใครหมิ่นได้



เสี้ยวหนึ่งของซีเรียเป็นหอคอยสูง

ซึ่งสนทนากับสิขรของท้องฟ้า (x2)

ดินแดนอันรุ่งโรจน์ที่มีดวงอามิตย์ที่สุกใส

กลายท้องฟ้าอื่น หรือจวนจะเป็นท้องฟ้า



กระพือแห่งความปรารถนาและจังหวะของหัวใจ

อยู่บนธงที่พร้อมใจกันทั้งชาติ

คือไร้ความมืดมิดจากทุกสายตา

และหมึกจากเลือดของผู้พลีชีพทุกคน



วิญญาณของเรานั้นท้าทายและประวัติศาสตร์ของเรานั้นรุ่งโรจน์

และวิญญาณของผู้เสียสละของเรานั้นเป็นผู้พิทักษ์ที่น่าเกรงขาม

จากเราคือ "อัล-วะลีด" และจากเราคือ "อัล-รอชิด"

ดังนั้นทำไมเราจะไม่นำพา และแล้วทำไมเราจะไม่ลุกขึ้นกันเล่า?
แหล่งข้อมูลอื่น

Lyrics, sheet music, and Audio
ธนาคารกรุงเทพฯ พาณิชย์การ

ระวังสับสนกับ ธนาคารกรุงเทพ
| --- | --- |

ประเภท: บริษัทมหาชน
ก่อตั้ง: 18 พฤศจิกายน พ.ศ. 2487
เลิกกิจการ: 17 สิงหาคม พ.ศ. 2541
สาเหตุ: โอนกิจการไปยังธนาคารกรุงไทย
สำนักงานใหญ่: เลขที่ 99 ถนนสุรศักดิ์ แขวงสีลม เขตบางรัก กรุงเทพมหานคร
บริการ: ธนาคาร
ธนาคารกรุงเทพฯ พาณิชย์การ จำกัด (มหาชน) (อังกฤษ: Bangkok Bank of Commerce Public Company Limited ชื่อย่อ: BBC) เป็นธนาคารในอดีต ก่อตั้งเมื่อวันที่ 18 พฤศจิกายน พ.ศ. 2487 แปลงสภาพเป็นบริษัทมหาชนจำกัด ณ กรมพัฒนาธุรกิจการค้า กระทรวงพาณิชย์ เมื่อวันที่ 9 มิถุนายน พ.ศ. 2537 โดยผู้บริหารธนาคารกรุงเทพฯ พาณิชย์การ ได้ยุติการประกอบธุรกิจธนาคารพาณิชย์เมื่อวันที่ 17 สิงหาคม พ.ศ. 2541 โดยมีการโอนกิจการของธนาคารฯ ไปยัง ธนาคารกรุงไทย เฉพาะสินทรัพย์และเงินฝากของลูกค้าที่มีคุณภาพดี และบริษัทบริหารสินทรัพย์ เฉพาะสินทรัพย์และลูกหนี้ที่มีความด้อยคุณภาพ (หมายถึง บริษัท บริหารสินทรัพย์ กรุงเทพพาณิชย์ จำกัด (มหาชน) ก่อตั้งขึ้นเมื่อวันที่ 7 มกราคม พ.ศ. 2542) ซึ่งทำให้ธนาคารฯ แปลงสภาพเป็นบริษัทลูกหนี้ ภายใต้ชื่อ บริษัท กรุงเทพฯพาณิชย์การ จำกัด (มหาชน) แต่ในที่สุดก็ปิดกิจการลงเมื่อวันที่ 23 มกราคม พ.ศ. 2546 เนื่องจากศาลล้มละลายกลาง มีคำสั่งให้ล้มละลาย อนึ่ง วันที่ 22 พฤศจิกายน พ.ศ. 2542 ธนาคารแห่งประเทศไทยได้ยึดใบอนุญาตประกอบกิจการธนาคารพาณิชย์ ของธนาคารฯ ด้วยสาเหตุจากการมีหนี้ไม่ก่อให้เกิดรายได้จำนวนมาก ซึ่งปัญหาการเงินและสืบเนื่องมาถึงปิดตัวของธนาคารกรุงเทพฯ พาณิชย์การนั้น เป็นสาเหตุหนึ่งที่ทำให้เกิดวิกฤตการณ์การเงินในเอเชีย พ.ศ. 2540
สำหรับตราสัญลักษณ์ของธนาคารฯ ได้ใช้รูปเหรียญสตางค์ด้านหลัง ที่เป็นรูปตราจักรเฉียงจากทางซ้ายไปทางขวา 8 ซีก โดยมีคำว่า พ.ศ. ๒๔๘๗ อยู่ในวงกลมด้านบนของตราจักร ก่อนที่จะปรับเปลี่ยนสัญลักษณ์เหรียญสตางค์ตราจักรเป็นสีเหลือง และถูกประดับด้วยกล่องสี่เหลี่ยมสีน้ำเงิน ซึ่งปรับเปลี่ยนประมาณปี พ.ศ. 2537[ต้องการอ้างอิง]เป็นรูปแบบสุดท้ายก่อนที่จะปิดกิจการลง
รายพระนามและชื่อประธานกรรมการ

พลโท หม่อมเจ้าเสรฐศิริ กฤดากร (พ.ศ. 2487-2492)
พลตำรวจเอก พระพินิจชนคดี (พินิจ อินทรทูต) (พ.ศ. 2492-2498)
พลตรี หม่อมเจ้ามุรธาภิเศก โสณกุล (พ.ศ. 2498-2502)
พลอากาศโท สวน สุขเสริม (พ.ศ. 2502-2507)
พลโท หม่อมราชวงศ์ลาภ หัสดินทร (พ.ศ. 2508-2511)
พลเอก ผ่อง บุญสม (พ.ศ. 2511-2514)
พลอากาศเอก ศิริ เมืองมณี (พ.ศ. 2514-2516)
ท่านผู้หญิงพรพรรณ ทวีวงศ์ถวัลยศักดิ์ (พ.ศ. 2516-2518)
นายแถบ นีละนิธิ (พ.ศ. 2518-2521)
หม่อมราชวงศ์บุญรับ พินิจชนคดี (พ.ศ. 2521-2524)
พลตรี หม่อมราชวงศ์คึกฤทธิ์ ปราโมช (พ.ศ. 2524-2527)
พลเรือเอก นิพนธ์ ศิริธร (พ.ศ. 2527-2530)
นางมุกดา จันทรสมบูรณ์ (พ.ศ. 2530-2532)
พลเรือเอก หม่อมราชวงศ์พันธุม ทวีวงศ์ (พ.ศ. 2532-2534)
พลเอก ไพบูลย์ เอมพันธุ์ (พ.ศ. 2534-2536)
นายวุฒิชัย พงษ์ประสิทธิ์ (พ.ศ. 2536-2539)
นายกมล จันทิมา (พ.ศ. 2539-2541)
รายพระนามและชื่อนายกคณะกรรมการ

หลวงวิเชียรแพทยาคม (เถียร ตูวิเชียร) (พ.ศ. 2487-2490)
พระยาอนุมานราชธน (ยง เสฐียรโกเศศ) (พ.ศ. 2490-2493)
พระเจริญวิศวกรรม (เจริญ เชนะกุล) (พ.ศ. 2493-2495)
หลวงสิริราชไมตรี (จรูญ สิงหเสนี) (พ.ศ. 2495-2498)
พลเอก จรูญ รัตนกุล เสรีเริงฤทธิ์ (พ.ศ. 2498-2504)
พลโท หม่อมราชวงศ์ลาภ หัสดินทร (พ.ศ. 2504-2507)
นายหยุด แสงอุทัย (พ.ศ. 2508-2510)
นายกัลย์ อิศรเสนา ณ อยุธยา (พ.ศ. 2510-2513)
หม่อมราชวงศ์บุญรับ พินิจชนคดี (พ.ศ. 2513-2516)
หม่อมเจ้าลุอิสาณ์ ดิศกุล (พ.ศ. 2516-2519)
หม่อมเจ้าเพลิงนภดล รพีพัฒน์ (พ.ศ. 2519-2523)
พลเอก ประเทียบ เทศวิศาล (พ.ศ. 2523-2525)
พลเอก สุรกิจ มัยลาภ (พ.ศ. 2525-2529)
นายวิโรจน์ เลาหะพันธุ์ (พ.ศ. 2529-2531)
ท่านผู้หญิงเลอศักดิ์ สมบัติศิริ (พ.ศ. 2531-2534)
นายกมล จันทิมา (พ.ศ. 2534-2536)
พลตำรวจเอก พจน์ บุณยะจินดา (พ.ศ. 2537-2541)
แหล่งข้อมูลอื่น

เกริกเกียรติ ชาลีจันทร์. ความจริง...บีบีซี. กรุงเทพฯ : ซีเอ็ด ยูเคชั่น,2556.
| ด ค กธนาคารไทย ธนาคารพาณิชย์ไทย และสถาบันการเงินที่มีสาขาในประเทศไทย |
| --- | --- |
ธนาคารกลาง:  ธนาคารแห่งประเทศไทย 
ธนาคารพาณิชย์ไทย:  กรุงเทพ  กรุงไทย  กรุงศรีอยุธยา โตเกียว-มิตซูบิชิ ยูเอฟเจ  กสิกรไทย  เกียรตินาคินภัทร  ซีไอเอ็มบีไทย  ทหารไทยธนชาต  ทิสโก้  ไทยพาณิชย์  ไทยเครดิต  ยูโอบี  แลนด์ แอนด์ เฮ้าส์   ไอซีบีซี (ไทย)  เอเอ็นแซด (ไทย)  แห่งประเทศจีน (ไทย)  ซูมิโตโม มิตซุย ทรัสต์ (ไทย)  สแตนดาร์ดชาร์เตอร์ด (ไทย) 
ธนาคารพาณิชย์ต่างประเทศ:  ซิตี้แบงค์  ซูมิโตโม มิตซุย แบงกิ้ง คอร์ปอร์เรชั่น  ฮ่องกงและเซี่ยงไฮ้แบงกิ้งคอร์ปอเรชั่น  ดอยซ์แบงก์  นิตเทล  เจพีมอร์แกนเชส  แบงค์ออฟอเมริกา (แห่งอเมริกาเนชั่นแนลแอสโซซิเอชั่น)  อินเดียนโอเวอร์ซีส์  อาร์ เอช บี  โอเวอร์ซี-ไชนิสแบงกิ้งคอร์ปอเรชั่น  มิซูโฮ คอร์ปอเรต  เมกะ สากลพาณิชย์  บีเอ็นพี พารีบาส์ 
สถาบันการเงินเฉพาะกิจของรัฐ:  พัฒนาวิสาหกิจขนาดกลางและขนาดย่อมแห่งประเทศไทย  เพื่อการเกษตรและสหกรณ์การเกษตร  เพื่อการส่งออกและนำเข้าแห่งประเทศไทย  ออมสิน  อาคารสงเคราะห์  อิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  บรรษัทตลาดรองสินเชื่อที่อยู่อาศัย 
สถาบันการเงินที่ไม่ใช่ธนาคาร:  กรุงศรี คอนซูมเมอร์ เจเนอรัล คาร์ด เซอร์วิสเซส  บัตรกรุงศรีอยุธยา  โลตัสส์ มันนี่ เซอร์วิสเซส  อยุธยา แคปปิตอล เซอร์วิสเซส  ซิตี้ คอนซูเมอร์ โปรดักส์ (ประเทศไทย)  ซิตี้คอร์ป ลิสซิ่ง  เงินติดล้อ  บัตรกรุงไทย  พรอมิส  เมืองไทย ลิสซิ่ง  อเมริกัน เอ็กซ์เพรส  อิออน ธนสินทรัพย์  อีซี่ บาย  เอเซียเสริมกิจลีสซิ่ง  ไอร่า แอนด์ ไอฟุล 
ธนาคารในอดีต:  มณฑล  เกษตร  เอเชียทรัสท์ (สยาม)  แหลมทอง  ศรีนคร  เอเชีย  รัตนสิน  ยูโอบีรัตนสิน  นครธน  นครหลวงไทย  สแตนดาร์ดชาร์เตอร์ดนครธน  ไทยทนุ  ดีบีเอสไทยทนุ  สหธนาคาร  มหานคร  กรุงเทพฯ พาณิชย์การ  สินเอเชีย  เอ ไอ จี  จีอี มันนี่  ไทยธนาคาร  เอบีเอ็น แอมโร เอ็น.วี.  ธนชาต
โรงเรียนสารสาสน์วิเทศนครราชสีมา

| โรงเรียนนอร์เทอร์ดามนครราชสีมา |
| --- | --- |
Notre Dame Nakhon Ratchasima School
ที่ตั้ง
1152 หมู่ 4 ถนนมหาวิทยาลัย ต.หนองจะบก อ.เมืองนครราชสีมา จังหวัดนครราชสีมา 30000
ข้อมูล
ชื่ออื่น: SWNR
ประเภท: โรงเรียนเอกชน
ระดับปีที่จัดการศึกษา: เตรียมอนุบาล - มัธยมศึกษาปีที่ 6
เว็บไซต์: http://www.swnr.ac.th